АЛЕКСАНДЪР Ф. ГОЛОВИН - Спомени от Съединението - Съединението на България\nАЛЕКСАНДЪР Ф. ГОЛОВИН — русин по произход, участник е Руско-турската война (1877—1878). След Освобождението работи като директор на бюрото за кореспонденция в Политическия кабинет на княз Александър Батенберг, а по-късно е един от неговите частни секретари. Поради служебното си положение има достъп до двореца и до важни секретни материали. Заедно с жена си сътрудничи на руския вестник „Голос” (1863—1884) и на други европейски вестници. Д-р Анастасия Головина развива активна журналистическа дейност. Нейният вестник „Работа” (30 авг. — 23 дек. 1882 г.) има за задача да пропагандира политиката на княз Александър в чужбина.\nПриближен на българския княз, А. Ф. Головин описва по- късно политическите събития в страната с подчертани симпатии и пристрастие към А. Батенберг. Той отделя внимание и на Съединението като важен момент в историята на нова България. Предлаганият тук откъс е от книгата му „Княз Александър I Българский (1879-1886)”. Варна, 1897, с. 316-332.\nЗа нас, хора близки към княза, стана, отдавна ясно, че се приготовлява нещо ужасно, против което трябва своевременно да се вземат мерки. Но къде да се намери нещо такова, което би могло да се противопостави на могуществото на представителя на великата Русия, съединен с българското министерство? Тази тема ни служила един път още през зимата на 1884—85 год. за преДмет на разговор с капитан Паница, лице напълно предано на княза Александра. Ние си вспомнихме мисълта на Аксакова, който в едно от своите писма ми казваше, че князът трябва да направи нещо велико, за да привлече към себе си сърцата, и да стане популярен и заслужен пред народа. Това велико дело можеше да бъде съединението на България с Източна Румелия, толкова желателно за целия български народ, за което няма съмнение, че той ще остане вечно благодарен на княза. При това на мен и на Паница, даже през ума не мина, че съединението на двете Българин може да предизвика враждебни чувства от страна на Русия, Напротив, ние бяхме уверени, че съединението ще бъде посрещнато с радост в Русия, тъй като не друг някой, а именно Русия, във вид на отмъщение за Берлинския договор, през своите доверени лица и консули, винаги е агитирала в полза на съединението на България с Източна Румелия. Ние мислехме само, че с повдигането популярността на княза Александра и с изпълнението нещо толкова приятно за Русия, каквото е отдавна пропагандираното от нея съединение, ще бъде най-сетне турен край на интригите на разни Кояндери и Кантакузени, които интриги най-сетне ще излязат на яве и ще бъдат осъдени. Ние знаехме, че покойния Цар Освободител Александър II е давал на княза Александра съвет да се съедини България с Източна Румелия със собствени сили. При това той му обещал морална поддръжка.\nВследствие на гореизложеното, ние не можахме да допустнем и мисъл, че неговият наследник, император Александър III ще бъде на друго мнение, толкова повече, че руските консули в Източната Румелия до последната минута поддържаха идеята на съединението съвършенно открито, а те според нашето скромно мнение не би могли да вървят против волята на техния самодържавен дар. От друга страна какво е можал да има руския народ против щастливото събитие в семейството на неговите славянски братия — българе, за свободата на които той е пролял толкова кръв?\nНие сме уверени и сега, че и император Александър III никога не е можал нищо да има против съединението на двете Българин; той е бил въведен само в заблуждение от интригите и лъжливите донесения на неговите доверени лица в България.3\nПаница, деятелен член в македонското движение, човек енергичен, участник в Сръбско-турската и Руско-турската война, получивший руский Георгиевский кръст за храброст, взе върху себе си задачата да сондира тази работа, за която ние решихме с него нищо да не говорим за княз Александра.\nОще преди празника на Кирил и Методий, Паница ми съобщил, че почвата за съединението, подготвена от руските консули, е твърде благоприятна, и че между българете могат да се намерят само единици, които да се решат, заради лични сгоди, да се противят на съединението.\nВ Източната Румелия идеята за скорото изпълнение на народния идеал възхити истинските поклонници на съединението. Там се появи специален орган „Борба”, редактиран от един от главните деятели по съединението — Захарий Стоянов, за когото ще говорим по-късно. „Борба” остро нападаше управлението на Източната Румелия и препоръчваше на населението съединение.\nКняз Александър замина за Англия на сватба на брата си Генриха с принцеса Беатриса, най-малката и любимата дъщеря на кралица Виктория. Аз получих отпуск, за да посетя родния градец на прадедите на жена ми в Източна Румелия,\nКалофер. В същност, аз исках лично да видя, какво става в Румелия, но на князя Александра’ не му казах, че скоро може да настъпи момента на съединението, нето при заминаването му за Англия, нето когато той отиде за маневри в Пилзен.\nНие знаехме, че князът няма да се отдели от народните стремления, че народните идеали на българете са станали негови собствени, и че, когато настъпи решителната минута, няма основание да се страхуваме, че князът ще се възпротиви на народната воля. Той винаги е бил партизанин на съединението, и като българския княз не е можал да бъде против него. В това направление той е бил поощрен от Царя Освободителя Александър II, както и от населението на Източна Румелия, което по случай на всякакви празници демонстративно му пращаше сума поздравителни телеграми. Начело винаги е стоял пловдивският митрополит Гервасий. Когато князът обикаляше българо-румелийската граница, румелийското население изпращаше на среща му депутации и го молеше за съединение.\nСамите пътувания на князя Александра в странство ни препятствуваха да говорим с него по тази работа, защото нас ни беше страх да не срещнем препятствия за изпълнението на нашия план от страна на държавите, подписавши Берлинския договор.\nКапитан Паница от своя страна взема тримесечен отпуск и отиде в Източна Румелия, гдето, той е служил по-преди в милицията. Той познаваше там всичките офицери, а главно беше баджанак на майора Николаева, командира на 2-та пловдивска дружина, комуто България дължи изпълнението планът на съединението.\nОсвен това, Паница имаше близки роднини в Чирпан, гдето той също можеше успешно да води своята агитация. Въобще той беше най-подходящ за онази роля, която взима върху себе си. […]”\nКогато ние, с жена ми пристигнахме в Пловдив, намерихме революционното движение в полза на съединението България с Източна Румелия в пълна сила. Ние бяхме там на гости у управляющия руското консулство, г. Игелстром, човек твърде интелигентен, умен, и джентлемен в пълна смисъл на думата. Той почна своята служба още от Освобождението, беше твърде добре запознат с положението и съчувствуваШе на съединението на българете, като на нещо справедливо и предначертано от Сан-Стефанския договор. Но в същото време той беше строг чиновник и точен изпълнител на заповедите на своето началство, и в това отношение нищо не можеше да го поколебае. Титулярният консул г. Сорокин се намираше по онова време в отпуск, но както Сорокин, тъй и Игелстром, и руският военият аташе подполковник Чичагов поддържваха тъй наречените съединисти, които съставляваха руската партия в Източна Румелия и бяха непримирими врагове на П. Каравелова, поддържваем в София от г. Кояндер и княз Кактакузен. Вследствие на това, както между руските консулства в Източна Румелия и България, тъй и между правителствата в София и Пловдив съществуваха натегнати отношения, за да не кажем враждебни. Това обстоятелство беше твърде полезно за делото на съединението. Обаче нето г. Игелстром, нето подполковник Чичагов, нето румелийското правителство, не допущаха и мисъл, че съединението може да стане скоро, при всичко, че имаше вече признаци, които би трябвало да ги убедят в противното. Тъй напр. празника на Христо Ботев, българский списател и революционер, който падна във въстанието против турците още преди Освобождението, пловдивската интелигенция искаше да отпразнува тържествено. Но този празник съвпадна с родения ден на султана, вследствие на което се яви запрещение да се празнува. Това предизвика сериозни безредици, главно за това, щото по-рано празникът на Ботева се празнувал тихо, мирно и без всяко препятствие.\nВ деня на Св. Георгий (георгевден), който е имен ден на гръцкия крал Георгий, пловдивското население скъсало гръцките флагове, окачени на гръцките къщи, счупило едно гръцко кафене и т. н. Тази демонстрация била насочена против румелийския генерал-губернатор Гавраил паша, който водеше гъркиня, в къщата си говореше гръцки и децата му не знаеха ни дума български.\nВ Чирпан е бил ограбен правителствения военен склад от революционерите, начело със Стою Филипов, известен повече под името на „Стою Падарин”. Пушките са биле натоварени на коне и изпратени къде Габрово. Тези пушки трябваше да бъдат приети от Чардафона, който е играл една от важните роли в съединението. Обаче Стою Пъдарина е бил хванат при Стара Загора от жандарми, арестуван, а пушките предадени на властите, без да стигнат до Шипка, гдето революционерите имаха намерение да си устроят склад. Чардафон едвам можал да се спаси от жандармите, благодарение на приятелите си, конто го криеха.\nОт Паница аз научих, че осъществлението идеята на съединението съвсем не е мъчно и може да стане в най-близко бъдеще.\nПодполковник Чичагов, който често ма посещаваше, във време на един от интимните ни разговори, почна да осъжда князя Александра за това, че той държи за свой министър П. Каравелова, против когото, както го казах по-рано бяха твърде враждебно настроени всичките руси в Източната Румелия. Аз отговорих на подполковника, че князът е конституционен господар, и затова е длъжен да си избира министерство от болшинството на камарата, а тъй като това болшинство е каравеловско, то той, а не друг някой трябва да бъде шеф на кабинета. „Всичко това е прекрасно, каза подполковник Чичагов, но знае ли княз Александър, че против него съществува заговор в София и че въпросът за неговото сваляние е решен принципално. Аз бях в София свидетел на преговорите помежду г. Кояндера и П. Каравелова, които са напълно солидарни в тази работа, и в настоящето време обсъждат само деталите. Ако княз Александър не изгони Каравелова от министерството, то последният ще изгони княза от България.”\nСлед това подполковник Чичагов ми разказа много подробности, които съответствуваха на обстоятелствата. При всичко, че аз познавах недружелюбните чувства на руските дипломати. в Пловдив към П. Каравелова и към самия Кояндер, но все таки виждах, че думите на подполковника Чичагова само потвърдяват моите сведения, и затова тутакси съобщих на княза Александра в Англия разговора с руския военния аташе и го помолих да побърза с връщанието си в София.\nСъщевременно съобщих и на Паница заговора против княза. Ставаше явно, че въпросът за съединението не можеше да се протака; напротив трябваше да се действува колкото възможно по-енергично.\nПаница обърна моето внимание върху това обстоятелство, че пловдивският епископ Гервасий е почнал да води кореспонденция с черногорския княз Никола и че телеграмите, разменени помежду двамата по случай разни семейни празници, се печатат в румелийските вестници.\nАз попитах епископа Гервасия, който се считаше за лице предано на князя Александра, на когото в своите писма и телеграми той постоянно изражаваше желание за съединение под неговото управление, познава ли се той с черногорския княз и какво означава неговата кореспонденция с него. Епископ Гервасий ми отговори, че черногорския княз той не го познава, но че влезе в писмени сношения с него по желанието и препоръката на руското консулство.\nПо онова именно време ставаше дума за Карагеоргиевича, че уж Русия искала да го извади напред.\nВ провинцията се изпратиха тогава агитатори или „апостоли”, както ги наричаха по онова време. Поручик Стефов тръгна, за да склонява българските офицери в полза на съединението. Той обиколи всичките гарнизони и резултатът е бил блескав. Революционерите нямаха средства, но се намираха хора, които заради идеята на съединението жертвуваха пари. Тъй напр. Иванчо хаджи Петров в Бургас даде на Стефова 50 наполеона.\nЧардафон тръгна на една страна за устрояваиие по градищата на Източната Румелия революционни комитети, а Захарий Стоянов за същата цел тръгна на друга страна. Вестникът на 3. Стоянов „Борба” нападаше от ден на ден по-остро румелийския паша и правителството, и открито искаше съединението на България с Източна Румелия. Особено силно впечатление произведе на населението статията на Захария Стоянова „Трябва ли да съществува Източната Румелия?” В тази статия е била доказана подробно и фактически не само безполезността, но и вредата от нейното съществувание, за българския народ. Майор Николаев, капитан Паница и 3. Стоянов, след конфискацията пушките, взетите от Чирпанския склад, не намериха вече за потребно да крият от своите единомисленници, че македонското движение се спира и се обръща в съединистко.\nПо повод на това Чардафон разказва следующето: „Като се завърнах от Шипка, през Калофер, за Пловдив, аз отидох направо в къщата на дядо Черню, гдето живееше Захарий Стоянов. Той беше сам, когато влязох в стаята му; след като му разправих новините от провинцията, а също и за отнетите пушки, Захария се обърна към мен и ми каза: „Ние вече трябва да работим за съединението на Северната с Южна България. Румелийското правителство пречи на освобождението на Македония. Не знаеш ли, че то е проводило по границата милиция, за да гони и убива нашите чети. Затова трябва да работим да го свалим и да се съединим, че тогава за Македония”.\nВ това време дойдоха Иван Стоянович, Тодор Гатев и още не помня кой. Почна се разговор пак по горнята тема. Захария предложи да повикаме д-р Странский, защото той му с бил познат още от Влашко и щял да бъде полезен за делото.\nИван Стояновнч и Тодор Гатев бяха против предложението на Захария, но той настояваше на своето, като казваше, че събравшите се тук са всички голтаци и че трябват хора с имот и пари, с които те могат да помогнат на делото. Най-сетне ние се съгласихме да повикаме д-р Странский и да го посвятим в делото. След неговото дохаждание, стана дума за повикванието на военните, но този въпрос беше много деликатен, защото и двамата висши офицери, които би трябвало да играят главната роля в съединението, командира на 2-та пловдивска дружина, майор Данаил Николаев, и командира на жандармерията, майор Райчо Николов, бяха скарани. Решихме да повикаме майор Райчо Николов, на когото след дохожданието му обяснихме работата, и той възхитен от осъществлението идеята на съединението, каза: „Господа, аз с Николаева съм в натегнати отношения и даже не си говорим, но за доброто на България, за съединението й, аз си подавам ръката на Николаева. Предайте тези мои думи на Николаева”.\nТъй стана помирението на военните и тяхното съучастие в делото на съединението се осигури.\nСкоро след това се почна обсъжданието плана за сваляни ето на пашата и превъзгласявание съединението. Най-сетне е било решено, че съединението ще се провъзгласи в името на князя Александра I Българский, че дружината на майор Николаева при съдействието на опълченските и въобще на селските чети, доведени в Пловдив от Чардафон, Паница, поп Ангел и др. ще арестува в определен ден и час пашата, и населението ще провъзгласи съединението. На князя Александра е било решено да се съобщи, че Източната Румелия на него си възлага всичките си надежди и го моли да поддържи святото народно дело, тъй като без неговата поддържка то не може да се осъществи.\nКато ми съобщаваше това решение, Паница притури: „Кажи на князя Александра, че ако той се откаже да стане начело на нашето дело, то ние ще го смятаме за непреодолимо препятствие по пътя към достигвание народните идеали и в този случай сме решили да се отървем по един или друг начин от това препятствие”. Аз отговорих на Паница, че угрозите са излишни, че князът няма да се отдели от народните стремления, което аз му гарантирам, но че в настоящето време намирам за несвоевременно да му съобщавам техните последни решения. Паница се съгласи с моите доводи и е било решено да се отложи за няколко време съобщаванието на князя, че скоро ще бъде провъгласено съединението.\nРаботата се захвана бързо и енергично; Чардафон замина за Голямо Конаре, гдето той е бил по-преди сержант-майор,. за да сформирува там чета. Той имаше вече там 218 души готови да заминат за Македония, на които сега трябваше дз се даде ново назначение. Нему бил купен и кон, за да ходи из провинцията.\nПаница замина за Чирпан и други места със същата цел да агитира в полза на съединението.\nРуският военният аташе подполковник Чичагов не преставаше да се интересува с македонското движение и често приказваше с мене по този предмет. Аз му дадох съвет да се запознае с редактора на „Македонския глас”, Д. Ризов, като казах, че последният може да му съобщи много интересни неща, и притурих, че ако полковник Чичагов помогне на това дело, той ще окаже голямо благодеяние на българете, които никога няма да го забравят. Чичагов ма помоли да извикам от София Д. Ризова, за да се запознае обстоятелно с делото. Аз пратих телеграма на Д. Ризов, с която го виках да дойде в Пловдив.\nВ това време настъпи денят на сватбата на принца Генриха Батенберг с принцеса Беатриса Великобританска, дъщеря на английската кралица. По този случай аз поканих на обяд няколко приятели, между които и персонала на руското консулство. На този обяд случайно попадна и директора на общите сгради и на пътищата и съобщенията в Източна Румелия, д-р Хаканов. Почна се общ разговор за князя Александра и за неговото семейство. При това д-р Хаканов каза, че във времето на Руско-турската война, при първия поход на генерала Гурко през Балканите, той се срещнал в Казанлък с князя Александра, който вече тогава псувал русите. Г. Игелстром, човек порядочен, изрази съмнение как е можал да говори князя, който се отличавал с такъв ум и такт, нещо подобно на един българин, когато той сам беше гостенин на руския император и се сражаваше в редовете на руските войски. Аз казах на д-pa Хаканова, че ще попитам князя и се надявам да опровергна неговите думи; при това притурих, че със своите клевети пред русите против князя, и на князя против русите, българете, подобни на д-pa Хаканова само развалят добрите отношения помежду Русия и България и най-сетне ще доведат тези отношения до това, че ще бъде вече мъчно възстановлението им.\nСлед връщанието си в София аз попитах князя Александра: истина ли е това, което говореше д-р Хаканов? Той ма увери, че онова което казва д-pa е съвършена лъжа, че той даже не се познава с него и никога в живота си не го е видял, и не е приказвал с него. Думите на князя аз съобщих на управляющия руското консулство, г. Игелстром, за да ги предаде иа д-pa Хаканова.\nАз съобщавам този епизод, за да покажа към какви низки средства са прибегвали някои от българските русофюш, за да скарат князя с Русия.\nНа края на обяда д-р Хаканов извади от джоба си един пакет телеграми, между конто се оказа и препис, от моята телеграма към Ризова, с която аз го виках да дойде в Пловдив. Като се обърна към г. Игелстрома, д-р Хаканов почна да го моли да ма убеди да пратя втора телеграма на Ризова, с която да му кажа, да не идва в Румелия. Аз забележих на д-pa Хаканова, че като носи в джоба си частна кореспонденция, той нарушава основния закон на провинцията, според който частната кореспонденция е неприкосновена. А тъй като подобни нарушения се правят от самия директор, т. е. лице, поставено да следи за точното изпълнение на законите, то именно заради подобни факти правителството на Гаврил паша е станало толкова непопулярно. Телеграмата до Ризова аз пратих, но забележих, че тя няма да може да си изпълни назначението си, защото според моята сметка, Ризов трябва да е тръгнал вече от София.\nТака и стана. Ризов иа другия ден пристигна вече в Пловдив и се срещна в моя квартира с д-р Хаканова, Тази среща беше много комична и много ма забавляваше.\n17 Юлий беше годишнината на смъртта на българския герой за освобождението, Хаджи Димитър, който падна в борба с турците на Бузлуджа, в Балканите над Казанлък и Шипка. Името на този балкански сокол е било почитано от народа още във времето на турското робство. Румелийските революционери поискаха да се възползуват от този ден, за да видят доколко народът е приготвен към осъществление идеята за съединението. Бяха пратени покани в разни градове да се съберат на Бузлуджа и с тази цел да пратят депутации. От Пловдив отиде Захария Стоянов и Чардафон, с голяма компания, към която се присъедини софийския гост Д. Ризов и севлиевския адвокат П. Пешев. Твърде многобройни депутации пристигнаха от Чирпан, Сливен, Татар-Пазарджик, Стара Загора, Казанлък, Шипка, Габрово, Севлиево и т. и. Депутации влизаха в Казанлък със знамена, на които беше изобразен лев. тъпчащ полумесяц, а около него надпис „Свобода или смърт”. Тези знамена бяха подражание на онова знаме, което княз Александър подари на опълченците. Патриотически революционни песни оглушаваха града. Като се доближаваха до кафенето ,в което сидяха Захарий Стоянов, Чардафон и др., депутатите викаха: „Да живее съединението! Долу пашата!” Ние с жена ми също отидохме на Бузлуджа, за да видим със своите очи настроението на населението и онова което видяхме, премина нашите очаквания.\nОт вечерта пристигналите гости отидоха в с Янина а сутрента се качиха рано на върха на Балкана, гдето се разместиха под сянката на старите дървета. Тази въодушевена и наелектризирана тълпа имаше твърде живописен изглед. Депутациите тържествено се доближаваха до гроба на народния герой Хаджи Димитър и с пеяние неговата песен „Жив е той, жив е — там на Балкана, Потънал в кърви, лежи и пъшка . . .” преклоняваха пред гроба му знамена с черни шарфове.\nСлед тази церемония посетителите се разделиха на няколко групи, за да се приготвят за обяд, а онез които правиха политика на тези балкански върхове ,събраха се в едно уединено кьоше, гдето се произнасяха горещи речи в полза на съединението, даваха се клетви за вярност на това дело и проч.\nИзточнорумелийското правителство, разтревожено от събранието на Бузлуджа, изпрати там една рота войници, на които бяха раздадени боеви патрони, също прати шпиони от Пловдив, между които бяха Душанов и Тодоров. Но нето войските, нето шпионите, не са видели „политика” на Бузлуджа. Едните, както и другите, се разположиха около казаните, в които се вареше храна за гостите, гдето беше духовенството и жените, между които и майката на падналия герой, Хаджи Димитър. Там се събраха и много мъже, които не приемаха участие в манифестациите. Скоро всичките се съединиха около тези казани н се започна народна веселба. Войниците също са биле поканени да приемат участие в угощението н веселбата. Виното се лееше като река, скоро и войниците викаха „ура”, „да живее съединението”.\nНо и бузлуджанските демонстрации не отвориха очите на румелийското правителство, което беше деморализирано и се грижеше изключително за лично обогатявание. В самото правителство имаше разногласия. Генералният секретар и директор на вътрешните дела Начов много се приближи към руския консул Сорокин, за което сближение доста се приказвало по онова време в Пловдив. Другите директори, като се страхуваха да не изиграе Начов ролята на Гаврил паша, т. е. да стане негов приемник, както направи Гаврил паша със своя покровител Алеко паша, му завиждаха, особено Ст. Бобчев. За тоз последния аз много пъти съм имал случай да чуя как в руското консулство го наричаха „всемирен подлец” (епитет, прикачен нему от румелийската опозиция).\nРумелийското правителство, при всичко че беше почнало да се тревожи, както го казах по-горе, не взима обаче други мерки, освен, че поиска от българското правителство да отвика то из Румелия капитан Паница, като опасен за провинцията агитатор. Но и това не можа да се изпълни, докато не се свърши отпуска на Паница.\nОт Бузлуджа ние с жена ми отидохме в Калоферския манастир, гдето ни посетиха Захарий Стоянов и неговите съпътници, на връщанието си за Пловдив. На Ризова аз дадох писмо с препоръка към руския аташе подполковник Чичагов, с когото той е имал разговор относително македонското въстание. При това Ризов, като указа на нетърпимото положение на македонците, уверявал, че на следующата пролет ще има непременно въстание и молил подполковника Чичагова да се тури той начело на това движение, за да не стане то без волята на Русия. Подполковник Чичагов направил по този позод запитвание в Петербург, но нему му отговориха, че ако вземе той на себе си открито подобна работа, това ще бъде несъвместимо с положението му на военен аташе. По-сетне Ризов уверяваше, че той като говорил за Македония, искал да сондира мнението на руските дипломати по въпроса за съединението, но това не е вярно, защото революционерите отдавна познаваха твърде добре това мнение. С това Ризов хитруваше само, но несполучливо и не на място.\nОт Калофер, по съглашение със Захария Стоянова, аз проводих писмо до г. Игелстрома, в което му писах, че правителството на Гаврил паша е твърде непопулярно, че то със своите неблагоразумни действия ще доведе работата до катастрофа, и че съединението ще стане твърде скоро. Затова го съветвах да не поддържа тъй явно това правителство, защото в случай на неговото падение тази поддръжка ще скомпрометира руската политика в България. Обаче г. Игелстром не даде никаква важност на моето писмо и според мен направи голяма погрешка. Във всекий случай нашето желание да отстраним руските дипломати от толкова деятелна поддръжка на правителството на Гаврил паша не сполучи. По-късно, след съединението, аз наумих г. Игелстрома за това мое писмо и му казах, че ний сме действували честно по отношение към Русия, тъй като през него, руский представител, известихме я за предстоящето съединение, но ннй не сме виновати, че нам тогава не се повярвали, като считали себе си за всемогущи\nОт Калофер ние заминахме направо за в София през Златишкия балкан, за да посрещнем княза Александра. Аз му доложих подробно за настроението на умовете в Източна Румелия и за тамкашното положение, но премълчах за това, че съединението може твърде скоро да настъпи.\nКнязът много го радваше желанието на румелийското население да се тури под неговото управление, но той постоянно задаваше въпрос: как ще погледне на това Европа, като беше уверен, че Русия не може ла излезе сама против себе си, т. е. с други думи против онова дело, което тя в продължение на толкова години тъй последователно и упорито е създавала. В навечерието на заминаването на князя Александра за маневрите в Пилзен, където той е бил поканен от австрийския император Франц Йосиф, при мен дойде Д. Ризов и ма молеше да му изходатайствувам аудиенция у князя. На тази аудиенция той искаше да му съобщи решението на революционерите относително съединението. Аз отклоних неговата молба, защото намирах първо, че това съобщение е не на време, и второ, защото то трябва да бъде направено от лице солидно, което може да внуши доверие. Освен това, Ризов нямаше никакво пълномощие от пловдивските революционери да прави това съобщение. Тези обстоятелства бяха достатъчни, за да не му се дава ауденция. Тъй щото князът замина от София, без да знае, че скоро предстои държавен преврат в Източна Румелия.\nСлед маневрите в Пилзен, княз Александър е имал свиждане във Франценсбад с руския министър на външните дела, г. Гирс, комуто той разясни истинското положение на работите в България, като не замълча за интригите на Кояндера и въобще на русите в България против него. Г. Гирс уверил княза, че на всичките тези интриги ще бъде турен край, но в същото време заявил, че интересите на руската политика изискват да се поддържа мир и спокойствие на изток, затова съединението на България с Източна Румелия сега не е навреме.\nКняз Александър му отговори, че действително нему е известно непоколебимото желание на българския народ да се съедини, което желание се поддържа от руските консули, но той няма известие за това, че туй желание е узряло и че може да се очаква неговото изпълнение в едно близко бъдеще. И княз Александър е казал същата истина, защото до онова време той нищо не знаеше за решенията на пловдивските революционери.\n4. Спомени за Съединението от 1885 г.\nКато се завърна от странство, княз Александър отиде на маневри в Шумен, където за всеки случай са биле поканени и няколко военни аташета.\nТам той се научи, че интригите на г. г. Кояндера и Кантакузена против него не само не са прекратиха съгласно обещанието на г. Гирса, но се водят още по-енергично по случай спора с Румъния за окупираната от нея пограничната крепост Араб-табия.\nНа 29 август в Шуменския лагер се яви майор Муткуров, делегат на пловдивските революционери, придружен от Д. Ризов. Муткуров съобщи на князя решението на приятелите и единомисленниците му да обявят в негово име съединението на Източна Румелия с България в най-непродължително време. Князът бил турен с това съобщение в много мъчно положение.\nОт една страна, ако се откажеше да стане начело на народната задача, която беше най-популярна между българете, за него не оставаше друго, освен да абдикира и да напусне България, особено при такива явни интриги против него от страна на Кояндера и Кантакузена съединени с П. Каравелова и Д. Цанкова; от друга страна той помнеше желанието на г. Гирса, да не се предизвиква никакво движение на Балканите. Князът отговори на майора Муткурова, че той не само с думи се е посвятил на интересите на българския народ и затова няма да се отдели от него при достиганието на националните задачи, една от които е съединението, но той намира, че моментът за съединението е лошо избран и не е на време, по политически причини и затова убедително ги молил да отложат осъществлението плана на съединението поне за няколко време още. Майор Муткуров му обеща това.\nПри излизанието от палатката си князя, придружен от майора Муткурова и съпътника му Ризов, се срещна от французкия военния аташе в Цариград Кафарел, комуто фигурата на Д. Ризова се показа подозрителна, и той пепита князя:\n— Коя е тази подозрителна личност, Господарю, която излиза от вашата палатка?\n-Това е някой си Д. Ризов. Княжеският занаят принуждава понякога да имаш работа с всякаква сволоч.\nНаистина, князът никак не беше доволен от присъствието на Д. Ризова при неговия разговор с майора Муткурова, тъй като Ризов въобще не се ползуваше с добра репутация и не беше такова лице, на което съединението дължи нещо. Той в разни случаи се е залепявал, ту за Муткурова, ту за Захария\nСтоянов, при когото той едно време играеше нещо като ролята на адютантин. Но на всичките деятели по съединението неговото присъствие дотегваше и те не крияха това. Нахалството и самохвалството., както и съмнителната му честност, отблъскваха хората от него. Във времето на преврата него даже го нямаше в Източна Румелия, при всичко че той после се стараял да се представи като един От главните деятели на това народно дело;\nМаневрите се свършиха на 30-й август, а на 31-и князът замина за Варна. Освен онова, което е говорил на майора Муткурова, княз Александър пратил в Пловдив своя флигеладютант Маринов да убеждава революционерите да отложат за няколко време провъзгласяванието на съединението. Обаче беше вече късно и пратеникът по пътя се е научил, че работата ще свършена още преди неговото пристигание.\nСлед това събитията следваха бързо и вече подир 6 деня княз Александър получил във Варна известие, че източноруме-лийското правителство с Гаврил паша начело е свалено и че в името на князя е провъзгласено съединението на България с Източна Румелия.\nАлександър Батенберг, АЛЕКСАНДЪР Ф. ГОЛОВИН, БТЦРК, Военно училище София, Източна Румелия, Княжество България, Орден За Храброст, Сръбско-българска война, Съединението, Съединението на България, Чардафон


Този музикален видеоклип, направен изцяло от емотикони, ще ви накара да почувствате нещата - Забавление\nОсновен Забавление Този музикален видеоклип, направен изцяло от емотикони, ще ви накара да почувствате нещата\nТози музикален видеоклип, направен изцяло от емотикони, ще ви накара да почувствате нещата\nМоже ли сърцето ви дори да се справи с визуалния съпровод на тази меланхолична песен на горещия бруклински продуцент Oneohtrix Point Never? (Вероятно не може.)\nВъпреки цялата им популярност, със сигурност има основание да се води дело срещу емоджита. Според личното мнение на този писател те са в най -добрия случай детски, а в най -лошите - оруелски. Изглеждаме на косъм далеч двойно плюс добро територия понякога. Във всеки случай емотиконите очевидно са преминали отвъд прищявката в сферата на това, което правим за неопределено време. Подобно на подобни досадни, ако по -малко практични QR кодове, беше само въпрос на време някой да направи нещо интересно с тях.\nХората са използвали емотикони за превод на текстове на песни и преди. Те дори са го правили на други Бърза компания сайтове. Какъв продуцент от Бруклин Oneohtrix Point Никога е направил обаче, използвайки тези символи, за да присади разказ върху инструментална музикална част във видеоклип. Режисьор е Джон Майкъл Болинг, чийто уебсайт има да се много забавен URL адрес , Скучен ангел е нетипична приказка, разказана нетипично.\nВидеото започва с интро, ръководено от органи, и статично лице с емотикони. Скоро визуализацията на тиктакащ часовник съответства на ускорена песен за щракване. След като на екрана излезе емоджи на iPhone, което само по себе си е приятно мета докосване, следващият път виждаме вибриращ високоговорител, който върви заедно с арпегираната клавиатура. През останалата част от видеото серия от емотикони проблясва, образувайки последователен разказ за мъж, който не приема много добре края на връзката си.\nВъпреки че този видеоклип не компенсира масовите текстове с емотикони, които ми бяха изпратени миналата Коледа, това е ослепително начало.


AVTOBUSA TASKOVA - Търсене | palo.bg\n" AVTOBUSA TASKOVA " ( 10 )\nНаучете последните новини за търсене AVTOBUSA TASKOVA в Palo. Научете за най-новите разработки по темата: AVTOBUSA TASKOVA от най-големите български журналистически сайтове и блогове.\nБлагоевград. Около 10 автобуса протестират с шествие по централните улици на града, предаде репортер на Радио „Фокус“ - Пирин. Автобусите преминават по главните булеварди с натиснати клаксони от 08.00 часа тази сутрин. Протестът е организиран от благоевградска фирма за пътнически превози. Всички автобуси са с разлепени плакати срещу кмета на Община Гоце Делчев Владимир Москов. Натали СТЕФАНОВА © 2019 Всички права запазени. Забранява се възпроизвеждането изцяло или отчасти на материали и публи\nОригиналният двуетажен автобус на култовата момичешка банда Spice Girls се отдава под наем в платформата Airbnb, съобщава United Press International. Интериорът на возилото, което участва във филма Spice World от 1997 г., е реновиран и е превърнат в напълно функционална хотелска стая. Офертата включва спалня с три легла и самостоятелна баня. Сюзън Годли, която е автор на проекта, твърди, че в детството си е била буквално вманиачена по Spice Girls. "Родителите ми трябваше да търпят фалшиви\n. Слушам тези дни водача на ВМРО Ангел Джамбазки и няма как да не осъдя лъжите, които изрича. Не защото ме интересува като човек, а защото не искам да допусна лъжец да представлява българите в Европейския парламент, заяви зам. председателят на ПГ „ВОЛЯ – Българските родолюбци” Кръстина Таскова. Тя аргументира позицията си с два факта: „ Джамбазки се борил срещу Истанбулската конвенция – първа лъжа. Джамбазки и групата на консерваторите не са били против Истанбулската конвенция. Даже неговият\nКметът Йорданка Фандъкова отиде да ги провери в гараж „Земляне” Двайсет нови автобуса тръгват по линия 11 от днес, предаде БТА. Новите автобуси бяха представени в депото на гараж "Земляне" в присъствието на кмета на София Йорданка Фандъкова. Автобусите са 18-метрови, съчленени, нископодови, климатизирани, предлагат Wi-Fi. СНИМКИ ВИЖТЕ ТУК Те ще обслужват линия 11, като ще свързват кв. "Гео Милев" и район "Овча Купел". Очаква се до края на месеца да бъдат пуснати още 20 автобуса по линия 28\nОт днес 20 нови авбобуса тръгват по линиите на градския транспорт в София. Те ще се движат по линия 11 - от кв. "Гео Милев" до кв. "Овча купел" през централната градска част. Това каза пред журналисти кметът на София Йорданка Фандъкова, съобщава Агенция Фокус. По думите й, автобусите имат всички удобства за пътниците - климатизирани са, със зареждащи устройства за телефон, ще има безплатен Wi-Fi и с места за хората с увреждания, и майките с колички. Фандъкова посочи още, че тези 20 нови автоб\nВелосипедист е загинал при катастрофа на пътя София-Варна тази нощ, съобщават от ОД на МВР в Ловеч. Произшествието станало малко след полунощ в района на с. Брестница, община Ябланица. На кръстовище 38-годишният велосипедист от селото се блъснал в автобус "Сетра", управляван от 66-годишен мъж. Потърпевшият бил откаран в тежко състояние във филиала на спешната медицинска помощ в Луковит, където малко по-късно починал. Пробата за алкохол на водача на автобуса е отрицателна. По случая е образ\n20 нови автобуса на фирма МАН ще тръгнат утре по линия 11 в София. Новите автобуси ще бъдат представени в 12.00 часа в депото на гараж „Земляне“ в присъствието на кмета на София Йорданка Фандъкова. Автобусите са 18-метрови, съчленени, нископодови, климатизирани, предлагат WiFi. От утре ще обслужват линия 11 като ще свързват кв. „Гео Милев“ и район „Овча Купел“. Очаква се до края на месеца да бъдат пуснати още 20 автобуса по линия 280. АКО ВИДИТЕ НЕЩО ЛЮБОПИТНО, НЯКОЕ НАРУШЕНИЕ ИЛИ ПРЕСТЪПЛЕН\nМария Йоцова От 42 мин. в 15:21 ч. на 14.05.2019 г., на централна гара в гр. Пловдив, въпросният господин си е паркирал превозното средство, като идваха и органите на реда да огледат автобуса, като в автобуса нямаше шофьор пътници, след като тръгнаха. Господинът дойде, настани се вътре видимо непритеснен, започна да си обядва и да си пийва някаква течност...\nСофия. Кметът на София Йорданка Фандъкова ще присъства на представянето на 20 нови автобуса. Това съобщиха от пресцентъра на Столична община. Събитието ще се проведе в 12.00 часа в депото на гараж „Земляне“. 20-те автобуса от марката "МАН" ще тръгнат по линия 11 от 15 май. Те са 18-метрови, съчленени, нископодови, климатизирани, предлагат WiFi. От утре ще обслужват линия 11, като ще свързват кв. „Гео Милев“ и район „Овча Купел“ . Очаква се до края на месеца да бъдат пуснати още 20 автобуса по\nМасови проверки за слагане на коланите от пътниците в автобусите започна Пътна полиция. Операцията, която е част от календара на TISPOL - Европейската мрежа на службите на Пътна полиция, е в сила до 19 май. При нея ще се проверяват и шофьорите на тирове. В момента слагането на колан в автобуса е задължително, ако превозното средство е оборудвано с такива. Всеки непоставил предпазните средства пътник се глобява с 50 лв. Толкова е санкцията и за шофьора. Той е длъжен да инструктира пътниците да с\nНамерени: 10 резултати за " AVTOBUSA TASKOVA " .


Намериха изгубено дете във Варна! Нека открием родителите му\nАвтор: Екип Varna24.bg 17:02 / 27.06.2018 Коментари (4) 22449\nВъв фейсбук групата "Варненски мамчета" сигнализираха за намерено изгубено дете в района на "Нептун". Момченцето е на около 6-годишна възраст и не спира да плаче, не говори. Чака се полиция на мястото.\nА родителите не го ли търсят,полицията нищо ли не знае?Защо се занимавате с глупости и не подадете сигнал до компетентните институции?\nГеоргиеви Иван Веселина\nЗащо не го снимате\nЗащото според Закона за закрила на детето нямат право :)\nНима родителите не го търсят до сега?\nМного добре (875) 17%\nНе се справи (1053) 21%


Боб яхния | lejerno.bg\nTags | боб яхния, вкусно, рецепти\nВреме за приготвяне : 1:30 - 2:30 ч. (в зависимост от вида на боба)\n400-500 гр. зрял боб\nолио и сол (на вкус)\nПредварително можете да накиснете боба в гореща вода за около 30-40 мин. (така завира по бързо). В средно голяма тенджера слагате боба да се вари като наливаме вода почти до ръба и (оставяме около два пръста). Когато водата заври, е необходимо да я сменим с нова. Смяната на водата се прави с цел неутрализиране на евентуален стомашен дискомфорт. Сваряването на боба е относително като време, зависи от вида на самия боб, но се движи в границите на час-час и половина. Най-добрата проверка си остава опитването.\nСлед като боба е сварен, може да добавите предварително нарязаните на дребно зеленчуци, като оставите настрани 1 глава лук за запръжката, магданоза и джоджена (те се слагат накрая). Добавете сол на вкус и 1 с.л. олио. Зеленчуците омекват за 5-10 мин. максимум. Всичко е почти готово, остава само запръжката. В тиган с мазнина запържвате нарязаната на дребно глава лук, която оставихме предварително. След като стане златист, добавяте 1 с.л. брашно, 2 ч.л. червен пипер и половин черпак от бульона на свареният вече боб. До минута всичко вече се е сгъстило достатъчно. Добавяте запръжката в боба като разбърквате. Оставете съставките да се опознаят на тих огън, докато всичко започне леко да ври. Остана само да добавим нарязаната на ситно зеленина.\nРецептата няма да ви затрудни, а самата яхния ще ви накара да си оближете пръстите. По желание може да се добави запечена наденица и да се консумира с пикантна туршийка.


Интервю с Вера Деянова | Свободно поетическо общество\nДа свидетелстваме за истината, каквото и да ни струва\nС Вера някак лесно скъсяваш дистанцията, просто защото се чувстваш благодарен. И искаш непременно да покажеш тази признателност към преводача, заради чийто всеотдаен труд и талант четем стихотворенията на Чеслав Милош, Збигнев Херберт, Ришард Криницки и Ева Липска. Виждаш пред себе си един смирен и спокоен човек, извършил неизмеримата работа не само с превода си, но и с утвърждаването на едни от най-значимите имена в полската поезия. Вера Деянова заложи в поколения наред неразрушимия код за силата на вкуса.\nВера, как избрахте да бъдете преводач, да отдадете сърцето и знанията си в името на полската култура и нейното популяризиране на български език?\nНе съм избирала (може би Някой ми го избра); все пак човек не си казва: я да стана преводач, нали? Става се неусетно, с подсещания и подтици „отвън”, със срещната човешка доброжелателност. През 80-те години в Народната библиотека срещнах преводача Венцеслав Константинов, който ме попита дали не бих превела стихотворение от Чеслав Милош за антология, която подготвяше тогава - „Докосвам тихо пак ръката ти. Поети от цял свят за майката”. Така започна приключението. Носех Полша в ума и сърцето си от годините на аспирантурата ми във Варшава, съпреживях изпитанията, през които мина тази страна, чувствах, че трябва „да изплатя дълга си”, да благодаря за интелектуалните натрупвания, за енергията и куража, събрани там, а това можеше да стане, като се опитам да пренеса част от литературното богатство, с което живях. Имаше огромно поле за работа, което чакаше. Чакаха „моите поети”, които – бидейки „под негласна възбрана” или недостъпни в предишните десетилетия - трябваше най-сетне да се появят и на български. Благодарна съм, че опитът ми да ги пренеса в нашите среди намери отзвук. Но всичко това нямаше да се разгърне, ако не беше усетът на поет и съпричастието на Малина Томова с нейния „Литературен вестник”, откъдето идваха всички светли инспирации.\nПреводач сте на големи полски имена като Чеслав Милош, Збигнев Херберт, Ева Липска, Ришард Криницки, подготвяте издание на Тадеуш Ружевич... Какво означава да вложиш последователни усилия в превода на даден автор и защо е важно това за преводача?\nТо е заради особената духовна нагласа и поетичната рефлексия у тези творци, със свой поглед към човека на ХХ век. Макар и много различни като житейски път и поетики, това бяха и са творци „с харизма”, спечелват ви от пръв поглед. Милош и Шимборска бяха удостоени с Нобелова награда, многократно бяха номинирани Херберт и Ружевич, затова неслучайно Полша има образа на „страна на поети”. Радвам се, че се трудих, упорито и последователно, както казвате, за промоцията на тези имена у нас, че благодарение на Полския институт в София някои от тях ни гостуваха за премиерите. Интересът ми към тези личности не е намалял и всичко, което продължавам да чета от и за тях, ме вълнува, както по време на първото им „приближаване”. Необясними връзки. Но съм и тъжна, защото останаха нереализирани още много неща.\nКое е онова, което води преводача на поезия – образът или смисълът, и каква е ролята на езика тук?\nМалко странно формулиран въпрос… все пак водещ при избора на творбата за превод е смисълът, разбира се, облечен в образ. А езикът, поетическият, той винаги е изпитание, без интуиция и въображение тук е немислимо да се справиш. Никога обаче не си сигурен дали си прострял това въображение до краен предел, така че да не ти се изплъзва някой затулен ъгъл. Все пак у поетите, които превеждах, погледът е бистър и изказът прозрачен.\nКакво мислите за осъвременяването на авторите? Трябва ли да се правят нови преводи на класически, но и не само, поети. Тоест доколко действителността пречупва начина, по който мислим и превеждаме литературата?\nВсяко време може да направи нов, свой прочит на автори и литературни творби, класически или не. Хубаво е, когато преводите се оказват „държеливи” на неограничена времева дистанция, а образци в това отношение в нашата преводаческа практика има предостатъчно, да припомня само вдъхновените преводи от полски на Дора Габе, Блага Димитрова, Първан Стефанов, Здравко Кисьов. Не бива обаче да се забравя, че и в Полша, и по света актуално пишещите хора, които също имат правото на шанс да бъдат преведени, са много и стават все повече, докато преводачите са винаги една шепа хора.\nСега ще се обърнем конкретно към Збигнев Херберт, какво означава да превеждате не само изключителен поет, но и силна личност, която отстоява вярванията и позицията си през времето?\nОзначава подарък на съдбата. Възможност да обитаваш друго пространство. В дома на приятел във Варшава четяхме полуразпадащото се първо издание на Пан Когито от 70-те години (реликва, още не съм му я върнала), а в антикварна книжарница на „Прага”, квартала, където живеех, открих Варварин в градината. Но за мен това беше просто живеене с Хербертовата поезия и есеистика, в онези години не съм и помисляла, че щастливи обрати в обстоятелствата ще позволят да се появи на български – това стана две десетилетия по-късно благодарение на Малина Томова и издателство „Стигмати”.\nКакъв живот живее в момента Пан Когито?\nИнтензивен, както винаги. Живот на ума и ироничното око. На емпатията. Между въодушевлението и скептицизма. Интересува го същността, не фасонът. Вижда чудовище, което призовава на дуел - неописуемата манипулация, изливаща се всекидневно върху масовия човек. Мъглата. Не спира да се движи, леко залитайки, на двата си крака – десният, фантазьор, почти Дон Кихот, левият, смили се Боже, Санчо Панса. Като гледам неспасяемата българска реалност, се учудвам колко неизменно точна е диагнозата.\nНека се върнем още назад и да ни разкажете за работата си конкретно върху ключовото антикомунистическо стихотворение „Силата на вкуса“ от Херберт?\nТо е кристално ясно и вече си има свой живот сред четящите хора. Ще кажа няколко думи за посвещението, в което е вписан цял роман: На Госпожа Професор Изидора Домбска. Херберт го допълва по-късно по време на запис за Радио Краков: прекрасния философ, която беше пример за мъжество, непреклонност и вярност и която много обичах, посвещавам това малко стихотворение, което, струва ми се, беше харесано, а това за мен е най-висша награда.\nСтуденти на проф. Твардовски. Изидора Домбска е третата жена отдясно наляво на втория ред, до професора.\nСтихотворението и посвещението са трогнали Домбска – идентифицирала се е с посланието му, за това говорят разменените няколко писма. Стихотворението визира паметен момент от ранните комунистически години – отказа от страна на личности, привързани към наследството на западната цивилизация, живеещи с нейната дълбочина и изтънченост, да участват в творенето на „новата култура”, в чуждия за тях свят на диктатура на бруталността и примитивизма. За хората с истинска култура това беше равнозначно на опозоряване, безчестие и предателство (в онези години представите за позор и чест все още бяха класически ясни и валидни). Само с помощта на силата, а от друга страна, на раболепието и материализма на творческите среди тази диктатура можеше да влезе в полския културен живот.\nИзидора Домбска (1904-1983) е била човек, органично неспособен на компромис с унищожителите на автентичната полска култура. Потомка на дворянска фамилия с герб, възпитаничка на Лвовския университет „Ян Кажимеж”, асистентка на прочутия философ професор Твардовски, стожера на т.нар. Лвовско-варшавска философска школа от предвоенния период, не на последно място и участничка в съпротивата в редовете на Армия Крайова, Домбска преживява болезнено опитите за идеологизация на философията и заместването й с основи на марксизма, което рефлектира в житейския й път и кариера. През 50-те години тя става за младия поет образец за такава непреклонна нагласа, а не само преподавател по философия на организирания в нейното жилище частен семинар. „Силата на вкуса” заедно с посвещението може да бъде прочетено като претворен след години разказ на ученика за собствения му житейски път и литературни пътеки, по които не изгубва получената светлина. Отказът на поета е малко по-различен от отказа на философа. Това е само щрих към портрета на Домбска, защото като философ тя не се концентрира върху естетиката, заниманията й са в областта на теоретичните изследвания, автор е на студии върху древногръцката и френската философия, скептицизма, мълчанието. „Съвсем не се искаше прекалено силен характер” е по-скоро Хербертово иронично обобщение, докато характерът на Домбска още от младостта й е будел удивление и възхита. И каква силна и безсмъртна творба е инспирирала.\nКак вие определяте силата на вкуса и за какво служи тя днес?\nОт днешна гледна точка виждам „Силата на вкуса” не само като своеобразен защитен механизъм, но и като ценно интелектуално средство за самопознание, инструмент за лична самопреценка. Може да ни накара да се запитаме: Как се случва така, че мъдростта на древните е надживяла хилядолетията? И макар и съзнавайки, че никоя добродетел не е застрахована от упадък и дегенериране, да се опитаме да гледаме не през цветните „миражостъкла” (както ги определя авторът на романа „Лед”, който превеждам в момента) на желаното, а да гледаме директно реалността. Да свидетелстваме за истината, каквото и да ни струва. Защото и обикновеният човек понякога трябва да действа героично.\nИнтервю: Белослава Димитрова


Гражданската конфискация излиза от ремонт | Параграф22\nГражданската конфискация излиза от ремонт\nКабинетът е почти готов с нов законопроект за гражданска конфискация на необяснимите богатства, стана ясно тази седмица от изявление на правосъдния министър Диана Ковачева. Месец след уверението й, че този нормативен акт е приоритет за кабинета, а България абсолютно и задължително трябва да има такъв закон, Ковачева съобщи, че проектът трябва да е готов до края на януари. Това не е просто един закон, а мярка, която има много важна роля срещу организираната престъпност не само в България, но и в общоевропейски контекст. Всички държави членки се ориентират към конкретни мерки за конфискация на имущество, придобито от престъпна дейност, заяви Ковачева.\nЕдинственото конкретно нещо, казано от Ковачева за законопроекта освен срока на изготвянето му, беше, че остава водещият принцип гражданската конфискация да не зависи от наличието на влязла в сила присъда по наказателно дело. В новия законопроект няма отстъпление от позицията, че конфискацията трябва да направи граждански съд. Тоест говорим за гражданска конфискация, и не може да има отстъпление от факта, че конфискацията следва да не се базира на влязла в сила присъда, т. нар. пon conviction based принцип, изискван и от Европейската комисия. Той е абсолютно приет и ще бъде следван, заяви Ковачева.\nОт думите й не стана ясно доколко и в какво ще се различава сегашният законопроект от отхвърления от Народното събрание през август миналата година законопроект на предишния екип на правосъдното министерство, оглавяван от Маргарита Попова. Той беше одобрен от Венецианската комисия към Съвета на Европа в дълга съгласувателна процедура, но управляващи и опозиция дружно го провалиха, като избягнаха дебата по него. Маргарита Попова тогава каза, че нейното ведомство повече няма да предлага промени и който иска, да пише нов законопроект.\nОтхвърленият проект съдържаше всички ключови принципи на този тип законодателство, ползваше се с подкрепата на евроинституциите и на САЩ, а западните посланици реагираха остро след депутатския заговор за провалянето му. Европейската комисия твърдо е заложила на него и тонът в последния й мониторингов доклад сочи, че упоритата съпротива на управниците ни срещу приемането му ще има тежки последици за страната. Според правилника за дейността на Народното събрание отхвърлен на първо гласуване законопроект може да бъде внесен повторно само след съществени промени в основните му положения.\nВ последните месеци не се е чуло някой в правосъдното министерство или в Народното събрание да се е нагърбил с тази работа, нито да е съставяна работна група. Това означава, че са правени промени върху готовия проект, но не е огласено кой от управляващите ги е одобрявал. Единствените конкретни предложения за корекции дойдоха от новия председател на Комисията за установяване на имущество, придобито от престъпна дейност Тодор Коларов. След назначаването на Ковачева за министър той каза, че е изложил концепцията си пред нея. Най-радикалната от тях, споделена за пръв път от Тодор Коларов в интервю за Параграф 22, е да се вдигнат праговете на несъответствието на притежаваното имущество със законния доход. Коларов предлага комисията да може да проверява всеки, срещу когото е повдигнато обвинение, и притежава имущество на стойност над 1 млн. лева. Аргументът му е, че така ще се тушират страховете, че комисията ще засегне онези български граждани, които са работили в чужбина или на черно и са придобили по един-два имота, както и че няма смисъл да се ловят дребните риби.\nЗа да няма обаче упреци, че комисията гони всички богати хора, Коларов предлага праг на несъответствие от 300 хил. лева. Председателят на комисията иска още тя да се самосезира, както и да не подлежи на текущ контрол от Народното събрание, за да бъде застрашена независимостта й. Коларов предлага компромисен вариант за продължителността на периода за проучване на имуществото назад във времето - 15 години. Настоява и за значително разширяване на периметъра за проучване на имуществото по отношение на свързаните лица и фирми, както и за въвеждане на концепцията за смесените активи - ако едно имущество е придобито от смесването на легални и нелегални доходи, също да подлежи на конфискация.\nПреди Нова година пък ДПС обяви, че ще внесе свой законопроект за гражданска конфискация, съставен от Христо Бисеров. От казаното за него става ясно, че той цели да блокира напълно ефективното провеждане на гражданска конфискация от Комисията Коларов. Вместо да започва проверка и при наличие на законовите основания да налага запори според проекта на ДПС, тя ще може да започва работа едва след шестмесечно финансово разследване, извършено от НАП, и то само при изрично искане от прокурор. За капак финансово разследване е допустимо само срещу обвинени в конкретни престъпления като поръчково убийство, отвличане, склоняване към проституция, порнография. Иначе казано, проектът на ДПС насочва закона единствено към редовите мутри, изключвайки прилагането му спрямо босовете в политиката, бизнеса, висшата администрация и съдебната система.


По време на отпуска - памучна нишка върши работа за около седмица | Цветна градина / Полезни съвети | Български Фермер\nПо време на отпуска - памучна нишка върши работа за около седмица\nТози метод е изпробван и работи 100%. За да задоволите нуждата от вода на цветята си по този метод ще са ви необходими съд с вода (кофа, леген, голяма купа и т.н.) и памучна нишка (стават и конците от парцалите за под, но каквото и друго да имате под ръка ще свърши работа). Отново полейте обилно цветята си.\nНапълнете съд с вода и го поставете близо до саксийте, след което потопете единия край на нишката чак до дъното на съда. Материалът трябва да се омокря добре и да провежда водата.\nДругия край на нишката пъхнете на десетина сантиметра дълбочина в почвата близо до основата на цветето.\nВодата ще се придвижва по нишката и ще поддържа водния баланс в саксията.\nЕдинственият недостатък в този метод е, че не работи, ако нишката е изложена на слънце. Причината за това е, че преди водата да достигне до почвата, тя се изпарява. Съветваме ви да тествате метода преди да заминете.


Bodycare.bg: Ефективни хитринки срещу коремните мазнини\nЕфективни хитринки срещу коремните мазнини\nНяма жена, която да не изпитва ужас от порасналото или поувиснало коремче. За щастие има няколко хитринки, които успешно помагат в борбата с така досадните коремни тлъстинки. Някои от тях дори могат да ви изненадат.\nЗнаете ли, че любимото на мексиканците алкохолно питие може да ни помогне в борбата с излишните килограми? Разковничето е скрито в неговия състав. Напитката представлява ферментирал сок, извлечен от сърцевината на синьо агаве – растение, което се отглежда в района на гр. Текила, откъдето идва и името на прочутия коктейл. Агаве съдържа естествени захари, наречени агавини. Те са несмилаеми и действат като диетични фибри, прочистващи организма от натрупаните в него токсини и мазнини. Консумацията на агавини също така понижа нивата на кръвната захар. Те произвеждат хормон, наречен GLP-1, благодарение на който се чувстваме по-дълго време сити. Така че, мили дами, ако държите на тънката си талия и плосък корем и се чудите към кой коктейл да посегнете, знаете какво да направите. Само внимавайте с количеството.\nВодата се слави като един от най-мощните врагове на килограмите. Редовният й прием ни помага по-бързо да се отървем от коремните мазнини и натрупаните в организма токсини. Освен, че стимулира обмяната на веществата, водата хидратира кожата и ни помага да изглеждаме по-млади, жизнени и свежи.\nПравилната диета и тренировките могат да направят чудеса, но не и без достатъчен и пълноценен сън. Липсата на такъв провокира отделянето на хормона на стреса – кортизол, който от своя страна пречи на организма в пълноценната му борба с коремните мазнини.\nКиселото мляко играе ключова роля в ликвидирането на коремните мазнини.\nПърво, изследванията сочат, че увеличаването на приема на калций категорично ни помага при изгарянето на повече мазнини.\nВторо, консумирането на храни, богати на пробиотици (кисело мляко, кисело зеле, комбуча и т.н.) се грижи за здравето и баланса на чревната флора. И още един бонус – киселото мляко съдържа и протеини, които поддържат чувството ни за ситост по-дълго време.\nЗвучи парадоксално, но е факт. Добрите мазнини помагат за изгарянето на така упоритите коремни мазнини. Затова насочете вниманието си към консумация на продукти, богати на мононенаситени мазнини, като зехтин, фъстъчено масло и маслини. Следи проучване, проведено от Американската асоциация по диабет, било установено, че мишките, които били хранени изключително с мононенаситени мазнини демонстрирали далеч по-малко натрупване на телесни мазнини в сравнение с тези, които приемали единствено храни с високо съдържание на наситени мазнини.\nАвокадото е плод, който също може да се похвали с изключително полезните си мазнини, но само по себе си този великолепен дар на природата изисква специално внимание по няколко причини. Авокадото съдържа рядка форма на захар, наречена "маннахелулоза", която помага за намаляването на излишните нива на инсулин. Това пък от своя страна ни предпазва от натрупването на мазнини. Освен това голямото количество микроелементи и здравословни мазнини предотвратяват за дълго време чувството на глад.\nКомбиниране на кардио и силови тренировки\nНай-добрият начин да изгорите повече коремни мазнини е като съчетаете здравословната диета с упражнения с висок интензитет. Комбинацията на кардио и силови тренировки освен за изграждането на мускулна маса, помага и за изгарянето на мазнини.\nМагнезият и витамините от В комплекс са хранителни вещества, които активират ензимите, контролиращи храносмилането, усвояването и използването на протеини, мазнини и въглехидрати. Липсата на тези необходими енергийни хранителни вещества причинява неправилно усвояване на храната, което в обозримо бъдеще може да провокира появата на хипогликемия, тревожност и затлъстяване.\nПълнозърнести храни и плодове\nФакт е, че въглехидратите, които се съдържат в пълнозърнестите храни и плодовете, притежават свойството да стимулират обмяната на веществата, а това от своя страна помага значително при изгарянето на коремните мазнини.


СЪВЕТНИКЪТ ОТ САНДАНСКИ К. ХАНДЖИЙСКИ – ГУЛИТ ПРЕКРАТИ СЪСТЕЗАТЕЛНАТА СИ КАРИЕРА, КОЛЕГАТА МУ ОТ ОБС ПЕТРИЧ АЛ. КОСТОВ СТАНА ИНСПЕКТОР В НАП - ПИРИНСКО\nСъветникът от Сандански К. Ханджийски – Гулит прекрати състезателната си кариера, колегата му от ОбС Петрич Ал. Костов стана инспектор в НАП\nСлед 20 години на тепиха, общинският съветник от Санднаски, Кирил Ханджийски - Гулит приключи състезателната си дейност, разбра медия Pirinsko. com\nВъпреки този факт обаче, остава треньор. "Благословен съм, че работя с деца, живея като дете", казва Кирил Ханджийски и допълва, че работата в спортната зала е нещото, което подържа духа му жив и осмисля дните му.\nА иначе в чисто личен план Кирил Ханджийски е повече от доволен и щастлив от живота си, разбра наш репортер. Той от години живее на семейни начала с приятелката си, също от Сандански, която му помага в бизнеса. Двойката се разбира перфектно и с абсолютния си синхрон на общуване буди завист в недоброжелатели.\nКирил Ханджийски е общински съветник за първи път от групата на земеделски съюз „Александър Стамболийски” в Сандански, треньор в ММА и съдържател на заведение в интерната на града.\nМеждувременно стана ясно, че колегата му от общинският съвет от „Глас народен” в ОбС Петрич Александър Костов вече е служител на НАП.\nТой е назначен на длъжност инспектор, фискален контрол, за област Благоевград. Като новак в мобилната група е бил дежурен на митнически пункт Кулата.\nСъветникът ,от, Сандански, К. Ханджийски – Гулит ,прекрати ,състезателната, си, кариера, колегата му от ОбС Петрич, Ал. Костов стана инспектор в НАП\nСпам проверка (9257)


Тод Хейнс за първи път режисира детски филм\nТод Хейнс, чийто нов филм „Каръл” получи добри отзиви на фестивала в Кан, сподели, че ще режисира детска история. Хейнс е написал сценария за екранизацията на „Wonderstruck” ("Свят измислен, пълен с чудеса") от Брайън Селзник („Изобретението на Хюго”).\nСпоред синопсиса на книгата, главните герои – децата Бен и Роуз, тайно мечтаят за по-различен живот. Момчето иска да има баща, а момичето посвещава на тайнствена актриса своя лексикон. 50 години делят историята на единия от тази на другия, като първата ще бъде разказана с думи, а втората – в картини.\nВсе още не е ясно кога ще започнат снимките на филма, защото режисьорът има още един проект в развитие – биографичната драма за живота на певицата Пеги Лий с участието на Рийз Уидърспун.


Google AdSense ban check - Peter Nikolow\nGoogle AdSense ban check\n2013/12/26 In SEO\nСега ще ви покажа как можем да проверим дали даден домейн не е изключен от системата за реклами Google AdSense без да кандидатстваме. Разбирате, че това е доста полезно ако планирате да закупите домейн и искате да проверите историята му, без да го закупувате. Досега видях как IsBanned.com и няколко други сайта могат да покажат тази информация и ми е било чудно как я достъпват. Разбира се те няма как да се знаят всички домейни на света както и всички блокирани домейни, това могат само Google да го знаят. Значи все пак има някакъв начин.\nВъоръжен с малко доза самоувереност намерих едно извикване към кода за рекламите което на стандартен сайт изглежда така:\nАко го извикваме през curl горния линк връща някакви реклами, както и 200 OK което е сигурен признак че домейна не е блокиран дори и да няма пуснати реклами в момента на него. Нека сега да проверим един „лош“ домейн който е бил наказан. В горния линк редактираме всички обръщения към https://peter.nikolow.me и ги заместваме със http://www.budo-zone.com/. Линка придобива следния вид:\nПри извикването му вече получаваме код за грешка: 403 Forbidden. Това е сигурен признак, че домейна е бил блокиран от системата на Google AdSense.\nКода връщан от сървърите може да се провери по няколко начина. Един от най-лесните е да се използва FireBug при Firefox. Ако използвате Safari/Chrome може да се провери при използването на Develop при единия и Developer Tools при другия. Феновете на Opera могат да използват DragonFly за целта. Ако все още ползвате Internet Explorer можете да използвате ieHTTPHeaders или Fiddler. Разбира се това е лесния начин.\nДалеч по-елегантния подход е да се използва curl или wget за целта. Няма нужда от научни степени за използването им. При curl трябва да се напише curl -I „URL“ (кавичките не са задължителни, но при адреси използващи поне един амперсанд & се стартират фонови процеси във *nix което чупи линка и прави задачата неизползваема). За wget може да се използва следния начин за извикване wget -v „URL“ (и тук важи предходния коментар относно амерсандите &).\nРазбира се това е само начин за една проста проверка дали домейна е със забрана за показване. Съществуват 2 основни причини за забрана на рекламите – invalid activity и policy reasons. На този адрес Top reasons for account closure можете да проверите какви са разликите между тях. За съжаление и двата типа причини за забрана са заради груби нарушения и не може да се определи кое е по-малкото зло. Ако домейна ви е със забрана за обслужване на реклами поради „policy reasons“ можете да поискате преразглеждане на забраната ако попълните заявка на следния адрес: Policy Violation Appeal. Изключително важно е преди попълването на молбата да проверите дали сайта ви отговаря на всички критерии за програмата намиращи се AdSense program policies както и на официалния им блог Inside AdSense. Важно е защото молбата ви ще бъде преразгледана само един единствен път! Всички останали молби ще бъдат директно отказвани със мълчалив отказ. Ако причината за забрана ви е „invalid activity“ то можете да се опитате да си вдигнете забраната като попълните тази молба: Invalid Activity appeal.\nFacebook embedded post за новаци\nPanos Kontogiannis\t 2014/01/10 Reply\nhttp://ctrlq.org/sandbox/ Това тулче ми е свършило много добра работа за adsense ban checker\npeter\t (Author)\t2014/01/13 Reply\nПано, то инструемнти 1001 има. Аз обаче разбрах самия механизъм по който те работят всичките. А това е по-ценното. На база на горното писание вече има 2 БГ инструмента за целта.\nAdd url to Baidu\nПроблем със генерирането на sitemap под WordPress\nСпам линкбилдинг техники


Преглед на най-добрите капки от далекогледство - юли 7, 2020\nПреглед на най-добрите капки от далекогледство\nХиперопията или пресбиопията е често срещано офталмологично заболяване, което все повече се диагностицира при пациенти, чиято възраст не надвишава 35 години. Основната характеристика на това заболяване е невъзможността да се съсредоточи върху обекти, разположени наблизо. При липса на своевременно лечение болестта започва да прогресира и води до значително зрително увреждане. Усложненията могат да бъдат предотвратени с помощта на хардуерни процедури и специални упражнения. Често днес се използват и капки от далекогледство, спомагащи за възстановяването на очите.\nКакви капки е по-добре да използвате\nКак да изберем капки от хиперопия\nЛекарите казват, че по-близо до 45-годишна възраст пресбиопията е естествено явление, причинено от промените, свързани с възрастта. Процесите на стареене засягат състоянието на всички вътрешни органи и системи и очите не са изключение. След 40 години еластичността на тъканите на очните ябълки се влошава, в резултат на което те не могат да се справят напълно със своите функции. Всичко това води до развитие на далекогледство, придружено от влошаване на зрението на близки разстояния.\nМожете да спрете такива промени, прибягвайки до помощта на хардуерни процедури и лекарства. Най-често офталмолозите предписват на пациентите специални капки за пресбиопия, които забавят разрушителните промени и възстановяват зрението. Но положителен резултат може да бъде постигнат само ако лекарството е избрано правилно. Ето защо капки трябва да се предписват от лекар, като се вземе предвид тежестта на заболяването и индивидуалните характеристики на пациента.\nОбикновено капки от хиперопия се разделят на 2 вида:\nна базата на синтетични вещества;\nвърху органични компоненти.\nПациентите, които предпочитат билкови и натурални лекарства, се съветват да разгледат по-отблизо капките, в които са включени боровинки. Хората, които са диагностицирани с пребиопия, свързана с възрастта и които прекарват много време пред монитора, е по-вероятно да имат капки с високо съдържание на рибофлавин. Този компонент е незаменим, тъй като предотвратява риска от дистрофия на роговицата.\nCleanvision Симптоми и лечение с народни средства\nВ състава на висококачествените капки за очи от хиперопия трябва да присъстват и следните компоненти:\nретинол (витамин А). Това вещество има положителен ефект върху структурата на ретината и нормализира нейната активност;\nвитамини от група В. Стабилизиране на активността на нервните клетки, проведени импулси от ретината към мозъчната кора;\nаскорбинова киселина. Този компонент предотвратява развитието на съпътстващи очни заболявания.\nСтрува си да се има предвид, че повечето съвременни лекарства съдържат няколко активни вещества наведнъж, поради което те имат сложен ефект. В резултат на това настъпва пълно възстановяване на очите. Използвайки само едно лекарство, можете да решите няколко проблема наведнъж. Например, овлажнява лигавицата, облекчава дразненето и зачервяването, подобрява кръвообращението и възстановява зрението.\nСъвременните капки от хиперопия имат едно важно свойство – те намаляват риска от разрушителни промени в стъкловидното тяло на очната ябълка.\nВ повечето случаи офталмолозите предписват на пациенти капки от пресбиопия, които подобряват и възстановяват зрителната функция. Повечето от тези лекарства съдържат няколко активни съставки. Активните вещества се допълват и засилват действието едно на друго, в резултат на което ефективността на лекарството се увеличава значително. Въпреки факта, че много лекарства от тази група се отпускат без рецепта, не можете сами да ги предписвате, тъй като това може да доведе не само до липса на ефект, но и да влоши ситуацията. След извършване на цялостен преглед и вземайки предвид индивидуалните характеристики, лекарят ще каже кое лекарство е по-подходящо в конкретен случай.\nНай-ефективните капки за подобряване на зрението с далекогледство са:\nTaufon. Един от основните компоненти на лекарството е тауринът. Към 40-годишна възраст производството на тази аминокиселина е значително намалено, което се отразява неблагоприятно на зрението и здравето на очите. Лекарството Taufon подобрява очния метаболизъм, стабилизира метаболитните процеси и засилва клетъчната регенерация. Лечението с Taufon се препоръчва на всеки шест месеца.\nТаурин. Тауринът също действа като основна активна съставка, така че ефектът от тези капки е подобен на Тауфон. Тауринът има изразен антиоксидантен ефект и активира процеса на регенерация. Също така това лекарство намалява риска от развитие на катаракта и активира местния имунитет. В повечето случаи продължителността на лечението с това средство не надвишава 3 месеца. Ако е необходимо, след едномесечна почивка може да се повтори.\nРетикулин. За разлика от други лекарства от тази категория, ретикулинът често се предписва на пациенти над 50 години. Продуктът предотвратява загубата на зрение, предпазва очите от пренапрежение и отрицателните ефекти на външни фактори. Също така, ретикулинът често се предписва като профилактика на инфекциозни заболявания.\nCleanvision Средства за защита на зрението\nПредимството на съвременните капки за нормализиране на зрението е, че те всъщност нямат противопоказания за употреба. В повечето случаи ограничението за употреба е алергия към компонентите, носенето на бебето и периода на кърмене. Но във всеки случай самолечението е строго забранено. Преди да използвате някоя, трябва да получите одобрението на лекар.\nСъвременният човек е принуден да прекарва много време пред монитор, таблет или екран на телефона. Всичко това влияе негативно на мускулните влакна на очите и води до зрително увреждане. Освен това натоварването е толкова голямо, че дори почивките не помагат за премахване на умората. Именно за такива случаи са разработени офталмологични капки с витамини. Те премахват неприятните симптоми и правят органите на зрението по-устойчиви на стрес. Особено витамини и микроелементи са необходими за хора, страдащи от хиперопия, защото те подхранват тъканите на окото и нормализират зрителната функция. Най-добрите инструменти от тази група са:\nДръпнете надолу. Лекарството предпазва органите на зрението от отрицателното въздействие на токсините и свободните радикали, които често причиняват развитието на различни патологии. Препоръчва се употребата на Cuspavit на хора, при които пресбиопията се комбинира с катаракта или макулна дегенерация.\nЗоро. Комбиниран продукт на базата на растителни компоненти и витамини. Капките активно овлажняват лигавицата и удължават визуалната функционалност. Лекарството възможно най-бързо премахва усещането за парене и болка, премахва усещането за пясък.\nSante 40. Основните активни съставки са пантенол, витамин В6, токоферол и таурин. Благодарение на мощния си състав продуктът стимулира регенерацията на тъканите и клетъчния метаболизъм. Офталмолозите често предписват Sante 40 за премахване на симптомите на умора и умора на очите.\nКапките в тази категория са особено незаменими за хора, които за коригиране на хиперопията са принудени постоянно да носят контактни лещи, което води до изсушаване и дразнене на лигавицата.\nИзползването на витаминни капки за постоянно е забранено. Лекарите съветват да се правят почивки на всеки 3-4 месеца. В противен случай органите на зрението ще свикнат с лекарството и ще спрат да реагират на него.\nС развитието на пресбиопия при възрастни много офталмолози съветват да започнат да използват хранителни добавки, които ще подкрепят зрителния апарат и ще предотвратят прогресията на заболяването. В началния стадий на заболяването най-ефективните лекарства се основават на боровинки и рибофлавин. Също така, за да поддържа зрителната функция, тялото трябва да получава достатъчно количество ретинол. Всички тези компоненти могат да бъдат намерени в следните състави:\nHold. Използва се като помощно лекарство за възстановяване на зрението след различни патологични процеси.\nОптик. Лекарството се предписва не само с далекогледство, но и при късогледство. Положителен ефект се постига благодарение на стабилизирането на кръвоносните съдове на зрителната система.\nMirtilene. Лекарството засилва притока на кръв към ретината и облекчава напрежението от мускулните влакна. Мартинеле също се бори с дискомфорт, болка и зачервяване на очите.\nКогато избирате лекарство за пресбиопия, на първо място, трябва да обърнете внимание на фармакологичния му ефект. Качествените капки за борба с пресбиопията трябва да имат следните свойства:\nоблекчава нервното напрежение и отпуска мускулния апарат на очните ябълки;\nнормализират метаболитните процеси, насищайки клетките с необходимите витамини и минерали, както и кислород;\nпредотвратяване на сенилно зрително увреждане поради тонизиращи компоненти и антиоксиданти;\nнамаляване на чувствителността към алергени и отрицателни външни фактори.\nВъпреки факта, че около 70% от съвременните офталмологични капки притежават тези свойства, важно е да запомните, че е строго забранено да ги предписвате сами. Лекарството трябва да се избира изключително от лекуващия лекар.\nВажно е да разберете, че капки за очи са лек. Тяхната неграмотна и прекомерна употреба може да доведе до сериозни усложнения, до по-изразено зрително увреждане. Преди да отидете в аптеката, трябва да посетите кабинета на офталмолога, който ще ви каже кое лекарство е по-подходящо в конкретен случай, колко време трябва да се използва и в какви дози.


speedway.bg :: Архивни\nМотопистата в Търговище - балканският „УЕМБЛИ”\nПети международен турнир за купата на „АВТО МОТО СВЯТ”\nАко се разровим в историята на турнира, ще видим, че още през есента на 1958 г. на новопостроения мотостадион „Витоша” в София се е състояла международна среща по мотоциклетизъмна писта между отборите на България и Чехословакия за купата на ЦК на ДСНМ и на редакциятана в.”Авто мото”. Победител в състезанието и носител на купата на в.”Авто мото” станал чехословашкият мотоциклетист Л.Томичек. От българските състезатели най-добре се представил Ил.Чубриков, който се класирал на трето място.\nЗа начало на традиционния есенен турнир трябва да приемем 1969 г. Тогава отбори от седем страни – СССР, Чехословакия, Полша, Румъния, Югославия, Австрия и България, се срещнаха на пистите в София, Пловдив и Шумен. В тези състезания най-добре се представиха представителите на СССР – Вл.Конович и Б.Самородов. През следващите години между участниците в есенния турнир имаше и спортисти от Унгария, ГДР, Италия, домакини на състезанията бяха и градовете Търговище, Плевен, Ловеч и В.Търново. Любителите на мотоциклетния спорт у нас имаха възможност да наблюдават такива известни мотоциклетни пилоти, като Г.Кадиров (СССР), М.Шпинка, Я.Вернер, Ян Клокочка и Ян Хадек (ЧССР), Гр.Гудняр (Полша) и други.\nПрез 1980г. редакцията на в.”Авто мото свят” пое отново шефство над есенния международен турнир, учреди своята голяма награда. Целта на редакцията беше да даде своя принос за по-доброто организиране на състезанията и по този начин да се повиши интересът към тях. Пръв носител на Голямата награда на в.”Авто мото свят” стана известният наш състезател змс Ангел Евтимов, през следващите години на най-високото стъпало се изкачиха Вацлав Вернер (ЧССР), мс Орлин Янакиев и Николай Манев.\nКакто е известно, състезанията ще се сътоят на пет писти: на 8 септември в София, на 10 септември в Долни Дъбник, на 12 септември в Ловеч, на 14 септември в Търговище и на 15 септември в Шумен. Радостно е, че за първи път в сътезанията за Голямата награда на в.”Авто мото свят” ще участват и мотоциклетисти от СССР. Това безспорно ще повдигне равнището на турнира, ще повиши интереса към него. Очаква се да пристигнат също състезатели от Унгария, ЧССР, ГДР, Полша, Румъния и Австрия.\nБроят на българските състезатели, които ще вземат участие в турнира, ще зависи от това колко чуждестранни мотоциклетисти ще пристигнат. Треньорът Георги Пеев ще разчита на опита на змс Ангел Евтимов, Николай Манев (засега с контузия), мс Орлин Янакиев, мс Веселин Марков, Рудолф Валентинов, Росен Христов,Стоян Тодоров, Алексей Тодоров, несъмнено ще включи и някои от по-младите – Станислав Цанков, Георги Начев и други.\nСлед последното състезание в Шумен, когато ще бъде известно и крайното класиране, заелите първите шест места ще участват в три допълнителни серии за спечелването на специалната награда на ОС на ОСО в Шумен. Стартът на шестимата състезатели е общ, като за всяка серия ще се тегли жребий за място в отделните коридори. Победителят във всяка серия ще получи 5 точки, а следващите – 4, 3, 2, 1, 0. Спечелилият най-много точки в две от трите серии ще стане и носител на наградата Златният шлем.


Непълнолетен е откраднал автомобил и предизвикал леко ПТП, разкрит е - PA media\nвторник 18 януари 2022 - 12:49:53\nКриминалисти от Пещера задържаха непълнолетен, извършил противозаконно отнемане на лек автомобил и предизвикал пътен инцидент с него. Разкрит е след получен сигнал за леко пътно-транспортно произшествие. Пристигайки на мястото, органите на реда установили, че катастрофиралото возило е собственост на 52-годишна жителка на Пещера, а младежът, който противозаконно отнел колата, след катастрофата е избягал. С разплитането на случая се заели криминалисти от полицейското управление в родопския град. След седмица усърдна работа те установили, че извършител на деянието е 17-годишен тийнейджър от Пещера. С него работи инспектор „Детска педагогическа стая“, образувано е досъдебно производство.\nОт ОДМВР-Пазарджик съобщиха и за трима извършители на кражби. задържани от служители на полицейския участък в Белово и полицейското управление във Велинград. Става въпрос за кражба на 12 броя метални тръби, всяка с дължина от 2 метра и диаметър от 1 метър. Крадците са 45-годишен мъж от Септември и негов 34-годишен авер от същия град. „Дуото“ е задържано за срок от 24 часа.\nДругата кражба е разкрита от автопатрул при РУ-Велинград, който извършил проверка на каруца, управлявана от 15-годишен батачанин. В нея униформените открили метален капак от водосъбирателна шахта, собственост на общинско дружество. По случая се води преписка.\nTAGS: крадци, ОДМВР-Пазарджик\nДосъдебни производства са образувани срещу двама крадци


До дни се решава дискриминирал ли е Щерев онкоболните - Mediapool.bg\nДо дни се решава дискриминирал ли е Щерев онкоболните\n16:07 | 27 юли 2006 | 6 коментара\nКомисията за защита от дискриминация (КЗД) ще се произнесе по случая с изказването на депутата от НДСВ Атанас Щерев, свързано с лекарствата за онкоболните, най-късно до понеделник. Това заяви за Mediapool в четвъртък Анели Чобанова (бивша депутатка от НДСВ), която е един от тримата членовете на КЗД, които трябваше да решат казуса за изявлението на Щерев.\nКомисията трябваше да даде становище дали изказване на Щерев, направено през април при среща с лекари в Перник, че е "неморално да се искат повече пари за онкоболните, защото те са обречени", е проява на дискриминация.\nСлед случая Щерев няколко пъти се обяснява в медиите, че не е бил разбран правилно и всъщност той искал да каже, че трябва да се наблегне на профилактиката на болните.\nКЗД се самосезира няколко дни по-късно, а от Асоциацията на онкологично болните изпратиха открито писмо до премиера Сергей Станишев, в което окачествиха думите на Щерев като “открита форма на геноцид към 230 хиляди болни”.\nКЗД трябваше да се произнесе по случая до края на юни. По думите на Чобанова решението им се е забавило заради здравословни проблеми на някои на членовете. Фактът, че заедно с този случай тримата членове трябва да вземат решение и по още един казус за паркинги и гаражи, също довел до забавяне на решението с около месец.\nТя обясни, че тя и колегите ѝ са се произнесли по случая с изказването на Щерев, но официалното становище на комисията трябва да бъде обявено заедно с решението и по другата преписка, която все още се обсъжда.\nТя увери, че решението на комисията ще бъде известно преди лятната ѝ ваканция от първи август.


Начало › Органик и натурални храни › Масла › Гхи Гопал Прасад - 250г\nПречистено е, защото след неколкократно преваряване, водата в маслото се изпарява водата и се отделят белтъците и протеините Казеин. Това, коеото остава е вълшебно на вкус чисто масло, което може да се използва както за готвене, така и в суров вариант. Приемано на гладно, маслото гхи лекува стомашни проблеми.\nТова изключително вкусно, с фин аромат на орехи и златисто-кехлибарен цвят домашно ГХИ - Гопал Прасад е направено ръчно, с много внимание и грижа! Малко по обем, но с гарантирано високо качество производство.\n5от Анелия Василенова, 02 Ное 2017\nНа детето само с това масло готвя и знам, че няма по-добро от него


Overbay - НАЙ-НИСКИ ЦЕНИ от agoda.com\nСуонидж, Суонидж, Великобритания - Покажи на картата\nУдобно разположен в Суонидж, Overbay е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nOverbay също така предлага много съоръжения за обогатяване на Вашия престой в Суонидж. Подбор на съоръжения от най-висока класа като паркинг, са на разположение за Вас в хотела.\nНасладете се на висококачествените удобства по време на престоя си тук. В някои стаи са на разположение отопление, телевизор, хладилник, душ, пералня, които ще помогнат на гостите да релаксират след дългия ден. Хотелът предоставя най-добрите съоръжения включващи игрална зала, които ще Ви помогнат да отпочинете след активен ден прекаран в града. С перфектното си местоположение и несравними удобства, Overbay е един чудесен избор в много отношения.


Няма да съм човекът, който ще направи коалиция с Бойко Борисов | Банкеръ\nКирил Добрев, зам.-председател на БСП и кандидат за неин лидер, пред „Банкеръ”:\nГ-н Добрев, бламирана ли беше на пленума председателката на БСП Корнелия Нинова?\n- Документите, представени от Корнелия Нинова на Националния съвет, не бяха приети. Нека да припомня, че този пленум досега е приемал всичко важно, предложено от нея, така че оправданието с лошия Национален съвет отпада. Пленумът отказа категорично да „ратифицира” медийните прессъобщения, излезли преди да бъдат обсъдени и гласувани от него. Отказа да разглежда документи, които първо се публикуват в един сайт, а след това се запознават членовете на съвета. Нали разбирате, че има хора, които са пресекли половин България, за да участват в това заседание, да направят своите предложения за една по-силна БСП, а всъщност биват използвани за кворум. Това е стил, който отива на ГЕРБ, но на БСП никога. Ако управляващите се събират на оперативка, водена от Бойко Борисов, за да бъдат просто информирани, то ние сме партия на 130 години и винаги сме се събирали, за да решаваме заедно.\nКакво ви накара да се кандидатирате за председател на БСП срещу Нинова, след като до преди няколко месеца бяхте в един отбор? А през 2016-а бяхте и един от хората, които й помогнаха да стане до председателското място.\n- Първо, не мога да бъда част от този стил и метод на ръководене, за който Ви обясних. Та аз съм бил критичен към всички председатели, които са правили дори опит за подобно поведение. Няма да изневеря на себе си, нито на традициите, дори на някой да му изглеждат овехтели, защото тези традиции са съхранили партията ни толкова години. Второ – не пожелах да вляза в ролята на съдник и да разделям хората на „наши” и такива, които не подкрепят ръководството. Зная, че това трудно се приема в последно време от Корнелия. Да ви дам един пример с председателя на БСП-Варна Борислав Гуцанов. И двамата с Корнелия Нинова бяхме на мнение, че партията там е в застой и има нужда от обновление. Аз държах да го направим, спазвайки партийния устав, Корнелия избра медийния подход. В един момент в хората, които не познават нашите процедури и правила, се създаде впечатлението, че Гуцанов вече не е градски председател и даже има нов. Днес обаче никой не помни този скандал, а Борислав Гуцанов не просто остана председател на БСП-Варна, а е преизбран за нов мандат. Аз продължавам да мисля, че БСП-Варна има нужда от нов лидер, питайте Корнелия Нинова какво мисли вече по този въпрос. Вчера (21 юни – б.р.) беше преизбран и Георги Гергов, на когото оставка му се искаше отново по медиите. За Гуцанов тя каза, че няма проблем, щом е избран от социалистите. Питайте дали това важи и за Гергов.\nЗа да обобщя - медийните заявки не се припокриват с действията вътре в партията. Това ми е проблемът и не мога да работя в тази двойственост.\nПрез мандата на Корнелия Нинова БСП спечели президентски избори, удвои парламентарната си група и изпрати повече представители в Европейския парламент, повече кметове и общински съветници на местните избори. Тя дава път на младите, избута назад „фараоните“. Това не са ли успехи за БСП?\n- Гледайки днешното обкръжение на Нинова, не мисля, че “фараоните” са минало. По-скоро са “заредени” за нов партиен живот. Останалото, което изброихте, е напълно вярно. Нямам никакво намерение да казвам на бялото черно. Бил съм част и от победите, и от загубите.\nСегашният ръководител на партията заявява: „Аз съм от онази част от БСП, която смята, че трябва да бъдем категорична опозиция на ГЕРБ, ярка алтернатива и да предложим друго развитие на България, събирайки съюзници, които искат смяна на модела на управление”. Какво предлагате Вие на съпартийците си, каква алтернативна политика?\n- Първо - ГЕРБ въобще не е тема, по която да спорим. Изтъркано е да твърдиш, че който не е съгласен с теб, е гербаджия. И други председатели на БСП са го ползвали. Тогава минаваше, а сега е просто наивно. Та ГЕРБ са в залеза си, въпросът е дали ние с второто си място ще обслужваме този залез да продължи по-дълго или най накрая ще изгрее слънце. Преди всеки избор ГЕРБ се тресат от безпрецедентни скандали, БСП ги водим в подкрепата и в 12 без пет хората пак избират тях, а не нас. Не може всеки път да правим едно и също и да очакваме различен резултат.\nАко оглавите БСП, ще търсите ли някакво съглашателство с ГЕРБ, колаборация, коалиция или подялба на властта по някакъв начин? Струва ми се, че Георги Гергов е готов да ви подкрепи, за да свали Нинова, а той отдавна иска общо управление с ГЕРБ.\n- Няма да съм човекът, който ще направи коалиция с Бойко Борисов. Бил съм доста време в опозиция - както в парламента, така и вътре в партията. Не ме притеснява тази роля, но не ме и удовлетворява. Смисълът от политиката е да управляваш, за да реализираш идеите си, както на партийно, така и на национално ниво. Що се отнася до подялбата на властта - никога не съм бил част от изпълнителната власт и не съм я разпределял. Властта може да е пътеводна светлина само за такива, които вече са били министри, зам.-министри, които познават вкуса и влиянието й. Що се отнася до подкрепата на Гергов, повярвайте ми – между него и Корнелия няма място за трети.\nМоето желание е простичко - да можем да си реализираме политиките и някой някъде да каже - браво на БСП. Не на председателя й, а на БСП.\nМожете ли да обедините разнородната вътрешнопартийна опозиция? Различните й представители преследват различни интерес – бизнес, лични...\n- Готов съм да обединявам всички с кауза БСП. Личните и бизнес интереси не са мой ангажимент. Хиляди са тези, които работят, отделят от личното си време и средства за БСП. Общински председатели, координатори, членове, застъпници, доброволци – 12 500 само бяха застъпниците на последните избори, които работеха без един лев. Този пример ще е винаги по-силен от всичко друго.\nНе се ли притеснявате, че в кампанията за лидер, а и след това, ще бъдат извадени нелицеприятни факти от биографията ви? Ето Румен Овчаров вече каза за 40-те ви фирми, които се хранят от държавни и общински предприятия. Не сте ли зависим от властта? Опасявате ли се, че и от ГЕРБ ще започнат да ви бият?\n- Лъжа е, че имам 40 фирми. Имам само една, която се занимава с производство на електрическа енергия. Завися единствено и само от метеорологичната обстановка. Останалите 39 според другаря Овчаров съм готов да му ги подаря, макар че не зная защо са му български фирми – те вървят с данъци, осигуровки, НАП, НОИ, все пак той има афинитет към офшорните компании. Искам да припомня, че докато ГЕРБ ме „биеха”, другарят Овчаров стана член на борда на петролна компания. Нали не вярвате, че това е станало без личната благословия на Бойко Борисов. И е нелепо днес да задава въпроса защо са такива цените на горивата.\nКак ще коментирате случващото се през последните дни в държавата – атаките на Васил Божков, аудиозапис с глас, който прилича на този на премиера, снимки от спалнята му, ексклузивна пресконференция на Бойко Борисов и обвинения към президента, че го следи с дрон, към Цветанов, който напусна ГЕРБ?\n- Когато не могат да оборят Радев, му лепват някакъв скандал. После се оказва - “не компютри, а компоти”. Тактиката на опонентите му е грешна, защото знам, че това го държи във форма. Останалата част от въпроса Ви мога да обобщя само с една дума - оставка.\nРазговора води Елизабет Дафинова\nсъбота, 27. юни 2020 - 13:18


Мечта или фантазия? Заложи на себе си.\nWritten by Деяна Published on 28.11.2017 in моят свят\nВеднъж отидох при един приятел. Той е много обаятелен събеседник, преминал е през какво ли не, роден е да бъде учител и по неговия си къде директен, къде заобиколен начин успява да ти помогне да видиш тунела, а след това и светлината в тунела и как сам да я достигнеш.\nБях се оплела в много планове, хаотични действия, срокове, стратегии и концепции, лашкания насам-натам с много първоначален ентусиазъм и последващо пълно нехайство. Усещах се като роза, която се е омотала с канап, здраво е вързала цвета си, забранила си е на ухае и е забравила коя всъщност е.\nИсках да поговоря с някой, не заради съвета, който мога да получа, а за да се чуя аз самата и да видя какво се беше объркало.\nТой ме попита: “Каква искаш да бъдеш когато парите не са от значение?”\nАз млъкнах и ококорих очи.\n„Не знам” – Не знаех!\nБях изчела толкова много книги за това как да бъда по-добра майка, по-добра съпруга, по-добра дъщеря, по-добра жена, по-добра готвачка и какво ли още не, все с идеята да съм по-добра, но каква точно?\nКакво щеше да стане след като стана по-добра?\nТова беше прекалено трудно да се изкаже.\n„Добре де, какво искаш?”.\nПоех смело въздух и после тихичко отговорих:\n„Каквото искам си го купувам или решавам, че не мога да си го позволя и вече не го искам?”\n„Каква е твоята мечта?”\n„Ще ти помогна малко. Каква искаше да станеш като дете?”\n„Добре де, как искаш да се случи каквото и да е, когато не знаеш предварително какво е то? Какво ще те задвижи? Какво ще ти даде сила, енергия, смелост да правиш нещата да се случат?”\nЗамислих се, беше прав. Кое беше моето нещо, което ще разкъса всички примки, пречки, в които съм се омотала.\nКаква исках да стана като дете?\nНе помнех, но си спомних нещо друго.\nПо-малката ми дъщеря, когато беше почти на 5 докато водехме сестра й на тренировка, забеляза, че на един от етажите звучи музика и някой пее. Това откритие включи нещо в нея – хвана ми ръката и съвсем ясно заяви „Искам там!”. Намерих си причина, да и отклоня вниманието и бързо да променя направлението ни. Следващият път обаче тя беше още по-категорична „Искам там!”. На третия път я заведох. Проучихме школите, преподавателите, методите, които използват и тя започна да учи пеене. За едно малко дете това се оказа трудоемко занимание, ако се работи както трябва, но нито веднъж тя не е искала да спрем с уроците. Когато след няколко месеца беше продукцията на школата, дъщеря ми беше най-малката, но изглеждаше, звучеше и наистина беше звезда.\nПосле се преместихме, започна училище, поиска отново да пее, но това съвсем не ни се връзваше с графиците. Не знаехме къде, при кого, това беше още едно перо в бюджета и въобще направихме се на много ангажирани и много разсеяни и детето спря. Не беше се примирило, изчакани, ние големите да справим със стреса си, и съвсем уверено ни заяви “Аз искам да пея!” След известно време се записа в една детска група и сама ходеше на репетиции. Дали продължава с пеенето – сега не, но веднъж събудило се то си е в нея, къде ще я заведе само тя знае.\nНашият Дух, детето в нас – вечното наше Аз, знае какво искаме с цялото си сърце.\nТой е пазителят на нашите мечти.\nКогато го следваме нещата ни се случват леко и лесно, без мъки, в абсолютен синхрон с хората и обстоятелствата в околният свят.\nНие живеем в безвремие.\nРаботим много, но труда не е неприятно усилие, а радост. Трудностите по пътя, не са пречки, които могат да ни откажат, а причини да се учим, да се развиваме, да разширяваме познанията си.\nПътя към мечтите ни прави щастливи.\nМечтите са тези, които обединяват нашите мисли и емоции и те започват да работят като екип в синергия, когато 1+1 не е 2, а 11.\nМислите рисуват картината в най-големи подробности, емоциите добавят усещанията от всичките сетива като да се случва сега. И тази картина става сега за някаква част от нас, нищо, че все още е само мисъл. Колкото по често се връщаме на нея, толкова по–бързо това сега ни намира, толкова по-бързо тази мечта става реалност. Всяко наше действие е вдъхновено и живота ни е хубав, защото ние сме доволни, за това, което имаме, защото то е част от пътя ни към мечтата.\nИ ако нещата не ни се получават то е защото не сме по пътя към нашата мечта, а сме по пътя към мечтата на някой друг или… или сме потънали във фантазии.\nФантазии? Какво лошо има във фантазиите.\nВъв фантазиите няма нищо лошо, но те са нещо много различно от мечтите. Фантазиите са плод на нашето въображение, те не са родени от сърцето. Понякога ни помагат да си спомним мечтите си, но в повечето случай ни отнасят съвсем на далечно и различно място. Фантазиите са подробни мисловни модели, без никакво действие. Фантазиите са нещо много примамливо, много вълнуващо, карат кръвта ни да ври докато сме в техния плен. Излезем ли от тях обаче, се чувстваме безкрайно ограбени. Всичко не е както трябва, всичко ни пречи, всичко ни саботира, интимният партньор, децата, колегите, държавата всички искат нещо от нас и нищо не ни дават в замяна. Фантазиите използват целият ни слънчев заряд и ни оставят празни и нещастни. Защото от самото начало знаем, че те са нереални, но предпочитаме тяхната цветност и заблуда пред реалните действия и поемането на отговорност.\nКой път избираш: този към осъществяването на мечтите или този към бляновете на фантазиите?\nАз вървях по втория и разбрах, че по него нищо съществено не се случва.\nНе, случва се – болка и отегчение.\nЗатова съзнателно се спрях. Вслушах се.\nСеднах един ден взех празен лист и писалка и започнах да пиша първо на посоки, после мисълта тръгна: “Аз съм Деяна. Аз съм… Аз правя… Аз имам… “. Описах съвсем подробно един мой ден, след няколко години, в единствено число, сегашно време като вече да се е случило. Записах едно мое СЕГА, което избирам да ми се случи и съм готова да работя за него.\nВслушах се в себе си и поех на път, поех натам, на където мечтите са реалност.\nМоже да са малки стъпките ми, но точно днес аз правя нещо тази реалност да се случи… и така всеки ден.